Fis-16 ta' Mejju 2017, il-Kunsill adotta regoli ġodda dwar il-prospetti għall-ħruġ u l- offerta ta' titoli Ir-regoli l-ġodda għandhom l-għan li jnaqqsu wieħed mill-ostakli regolatorji prinċipali li l-kumpaniji jħabbtu wiċċhom magħhom meta joħorġu titoli ta' ekwità u ta' dejn. Filwaqt li jieħdu post id-direttiva 2003/71/KE, dawn ir-regoli għandhom l-għan li jissimplifikaw l-obbligi amministrattivi relatati mal-pubblikazzjoni ta' prospetti b'mod li xorta jiġi żgurat li l-investituri jkunu informati sew. "Dan ir-regolament huwa element ieħor li jikkontribwixxi għat- titjib tal-ambjent tan-negozju , tant importanti għar-realizzazzjoni ta' unjoni tas-swieq kapitali fl-Ewropa", qal Edward Scicluna, ministru għall-finanzi ta' Malta, li bħalissa għandha l-presidenza tal-Kunsill. "Ser jgħin biex jissaħħaħ ir-rwol ta' finanzjament ibbażat fuq is-suq, flimkien mal-finanzjament bankarju, fil- finanzjament ta' kumpaniji Ewropej Ir-regolament ġie adottat mingħajr diskussjoni f'laqgħa tal-Kunsill Affarijiet Ġenerali. Il-Parlament Ewropew approva t-test fil-5 ta' April 2017, wara ftehim bejn rappreżentanti tal-Kunsill u tal-Parlament fis-7 ta' Diċembru 2016. Il-parti l-kbira tad-dispożizzjonijiet ser japplikaw 24 xahar wara d-dħul fis-seħħ. Regolament tal-2017 dwar il-prospetti għall-ħruġ u l-offerti ta' titoli Stqarrija għall-istampa dwar il-qbil ta' Diċembru 2016 dwar il-prospetti Ara l-paġna tal-laqgħa